CELEX: C2004/262/27
Language: el
Date: 2004-10-23 00:00:00
Title: Υπόθεση C-328/04: Αίτηση εκδόσεως προδικαστικής αποφάσεως, που υπέβαλε το Fövárosi Bíróság (Oυγγαρία), με διάταξη της 24ης Ιουνίου 2004, στο πλαίσιο ποινικής δίκης με κατηγορούμενο τον Attila Vajnai

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/15
            
         Αίτηση εκδόσεως προδικαστικής αποφάσεως, που υπέβαλε το Fövárosi Bíróság (Oυγγαρία), με διάταξη της 24ης Ιουνίου 2004, στο πλαίσιο ποινικής δίκης με κατηγορούμενο τον Attila Vajnai
   (Υπόθεση C-328/04)
   (2004/C 262/27)
   Το Fövárosi Bíróság (Oυγγαρία), με διάταξη της 24ης Ιουνίου 2004, η οποία περιήλθε στη Γραμματεία του Δικαστηρίου στις 30 Ιουλίου 2004, υπέβαλε προς το Δικαστήριο των Ευρωπαϊκών Κοινοτήτων, στο πλαίσιο ποινικής δίκης με κατηγορούμενο τον Attila Vajnai, το ακόλουθο προδικαστικό ερώτημα:
   Είναι το περιεχόμενο του άρθρου 269/Β, μέρος 1, του Büntető Törvénykönyv (ουγγρικού ποινικού κώδικα· στο εξής: Btk.), σύμφωνα με το οποίο υφίσταται διάπραξη πλημμελήματος, εφόσον η σχετική ενέργεια δεν συνιστά βαρύτερο ποινικό αδίκημα, όταν κάποιος χρησιμοποιεί ή επιδεικνύει δημοσίως το σύμβολο που αποτελείται από ένα ερυθρό αστέρι με πέντε αιχμές, συμβατό με τη θεμελιώδη αρχή του κοινοτικού δικαίου της απαγορεύσεως των διακρίσεων; Επιτρέπουν το άρθρο 6 της συνθήκης για την Ευρωπαϊκή Ένωση, σύμφωνα με το οποίο η Ένωση βασίζεται στις αρχές της ελευθερίας, της δημοκρατίας, του σεβασμού των δικαιωμάτων του ανθρώπου και των θεμελιωδών ελευθεριών και η οδηγία 2000/43/ΕΚ (1), που ομοίως αναφέρεται στις θεμελιώδεις ελευθερίες, [σύμφωνα] με τα άρθρα 10, 11 και 12 του Χάρτη Θεμελιωδών Δικαιωμάτων, να μπορεί ένα πρόσωπο που επιθυμεί να εκδηλώσει τις πολιτικές πεποιθήσεις του μέσω συμβόλων που τις αντιπροσωπεύουν να πράττει κάτι τέτοιο εντός οποιουδήποτε κράτους μέλους;
   
      (1)  EE L 180 σ. 22.